Paatkonna kogenuim on Pekingi olümpiahõbe Tõnu Endrekson, kes soovis tõestada end ühepaadil, kuid ohverdas isiklikud ambitsioonid meeskonna huvides. "Me Tanjana (treener Tatjana Jaansoniga) olime juba enne rääkinud, et igasugused versioonid võivad juhtuda. Tanja ütles, et ta seda neljast ei treeni ja siis me juba arvestasime sellega, et võib nii minna," rääkis Endrekson ETV-le.    Okast sellepärast Endreksonil hinges pole, et ta  peab sellel hooajal neljases sõudma. "Kõik on professionaalid selles mõttes." Endrekson pole praegugi ühepaadi plaane maha matnud. Olümpiapiletit saab ta lunastada nüüd vaid tuleval suvel valikregatil. Praegu teeb ta endast kõik, et paarisneljasel Eestile olümpiapilet välja sõita.    Paatkonna treener Matti Killing loodab võistkonnale ilusat tulevikku. "Kui mehed on heas sportlikus vormis ja treenitud, siis võivad head paatkonnad tekkida üleöö ja ma ei näe mingisugust põhjust, miks nendest meestest  ei saaks head tiimi."